CELEX: 22020D0081
Language: sk
Date: 2018-03-23 00:00:00
Title: Rozhodnutie Spoločného výboru EHP č. 64/2018 z 23. marca 2018, ktorým sa mení príloha IX (Finančné služby) k Dohode o EHP [2020/81]

30.1.2020   
               
               
                  SK
               
               
                  Úradný vestník Európskej únie
               
               
                  L 26/60
               
            
         ROZHODNUTIE SPOLOČNÉHO VÝBORU EHP
         č. 64/2018
         z 23. marca 2018,
         ktorým sa mení príloha IX (Finančné služby) k Dohode o EHP [2020/81]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Európskeho parlamentu a Rady (EÚ) č. 345/2013 zo 17. apríla 2013 o európskych fondoch rizikového kapitálu (1) sa má začleniť do Dohody o EHP.
                  
               
                     (2)
                  
                  
                     Nariadenie Európskeho parlamentu a Rady (EÚ) č. 346/2013 zo 17. apríla 2013 o európskych fondoch sociálneho podnikania (2) sa má začleniť do Dohody o EHP.
                  
               
                     (3)
                  
                  
                     Vykonávacie nariadenie Komisie (EÚ) č. 593/2014 z 3. júna 2014, ktorým sa stanovujú vykonávacie technické normy, pokiaľ ide o formát oznámenia podľa článku 16 ods. 1 nariadenia Európskeho parlamentu a Rady (EÚ) č. 345/2013 o európskych fondoch rizikového kapitálu (3), sa má začleniť do Dohody o EHP.
                  
               
                     (4)
                  
                  
                     Vykonávacie nariadenie Komisie(EÚ) č. 594/2014 z 3. júna 2014, ktorým sa stanovujú vykonávacie technické normy, pokiaľ ide o formát oznámenia podľa článku 17 ods. 1 nariadenia Európskeho parlamentu a Rady (EÚ) č. 346/2013 o európskych fondoch sociálneho podnikania (4), sa má začleniť do Dohody o EHP.
                  
               
                     (5)
                  
                  
                     Príloha IX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V prílohe IX k Dohode o EHP sa za bod 31bcai [vykonávacie rozhodnutie Komisie (EÚ) 2015/2042] vkladá tento text:
            
                        „31bd.
                     
                     
                        
                           32013 R 0345: nariadenie Európskeho parlamentu a Rady (EÚ) č. 345/2013 zo 17. apríla 2013 o európskych fondoch rizikového kapitálu (Ú. v. EÚ L 115, 25.4.2013, s. 1).
                        Ustanovenia tohto nariadenia sa na účely tejto dohody vykladajú s týmito úpravami:
                        
                                    a)
                                 
                                 
                                    Bez ohľadu na ustanovenia protokolu 1 k tejto dohode a ak sa v tejto dohode nestanovuje inak, pod výrazom ‚členský štát‘ a ‚príslušné orgány‘ vo všetkých gramatických tvaroch sa okrem významu v nariadení rozumejú aj štáty EZVO, resp. ich príslušné orgány v príslušnom gramatickom tvare.
                                 
                              
                                    b)
                                 
                                 
                                    V článkoch 22 a 23 sa za slovo ‚ESMA‘ vkladajú slová ‚alebo prípadne Dozorný úrad EZVO‘ v príslušnom gramatickom tvare.
                                 
                              
                                    c)
                                 
                                 
                                    V článku 23 ods. 2 sa slová ‚inými právnymi predpismi Únie‘ nahrádzajú slovami ‚ustanoveniami Dohody o EHP‘.
                                 
                              
                                    d)
                                 
                                 
                                    V článku 24 sa slová ‚ESMA, ktorý‘ nahrádzajú slovami ‚ESMA. ESMA alebo prípadne Dozorný úrad EZVO‘.
                                 
                              
                  
                        31bda.
                     
                     
                        
                           32014 R 0593: vykonávacie nariadenie Komisie (EÚ) č. 593/2014 z 3. júna 2014, ktorým sa stanovujú vykonávacie technické normy, pokiaľ ide o formát oznámenia podľa článku 16 ods. 1 nariadenia Európskeho parlamentu a Rady (EÚ) č. 345/2013 o európskych fondoch rizikového kapitálu (Ú. v. EÚ L 165, 4.6.2014, s. 41).
                     
                  
                        31be.
                     
                     
                        
                           32013 R 0346: nariadenie Európskeho parlamentu a Rady (EÚ) č. 346/2013 zo 17. apríla 2013 o európskych fondoch sociálneho podnikania (Ú. v. EÚ L 115, 25.4.2013, s. 18).
                        Ustanovenia tohto nariadenia sa na účely tejto dohody vykladajú s týmito úpravami:
                        
                                    a)
                                 
                                 
                                    Bez ohľadu na ustanovenia protokolu 1 k tejto dohode a ak sa v tejto dohode nestanovuje inak, pod výrazom ‚členský štát‘ a ‚príslušné orgány‘ vo všetkých gramatických tvaroch sa okrem významu v nariadení rozumejú aj štáty EZVO, resp. ich príslušné orgány v príslušnom gramatickom tvare.
                                 
                              
                                    b)
                                 
                                 
                                    V článkoch 23 a 24 sa za slovo ‚ESMA‘ vkladajú slová ‚alebo prípadne Dozorný úrad EZVO‘ v príslušnom gramatickom tvare.
                                 
                              
                                    c)
                                 
                                 
                                    V článku 24 ods. 2 sa slová ‚inými právnymi predpismi Únie‘ nahrádzajú slovami ‚ustanoveniami Dohody o EHP‘.
                                 
                              
                                    d)
                                 
                                 
                                    V článku 25 sa slová ‚ESMA, ktorý‘ nahrádzajú slovami ‚ESMA. ESMA alebo prípadne Dozorný úrad EZVO‘.
                                 
                              
                  
                        31bea.
                     
                     
                        
                           32014 R 0594: vykonávacie nariadenie Komisie(EÚ) č. 594/2014 z 3. júna 2014, ktorým sa stanovujú vykonávacie technické normy, pokiaľ ide o formát oznámenia podľa článku 17 ods. 1 nariadenia Európskeho parlamentu a Rady (EÚ) č. 346/2013 o európskych fondoch sociálneho podnikania (Ú. v. EÚ L 165, 4.6.2014, s. 44).“
                     
                  
         
            Článok 2
            Znenie nariadení (EÚ) č. 345/2013 a (EÚ) č. 346/2013 a vykonávacích nariadení (EÚ) č. 593/2014 a (EÚ) č. 594/2014 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 24. marca 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 23. marca 2018
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 115, 25.4.2013, s. 1.
         
            (2)  Ú. v. EÚ L 115, 25.4.2013, s. 18.
         
            (3)  Ú. v. EÚ L 165, 4.6.2014, s. 41.
         
            (4)  Ú. v. EÚ L 165, 4.6.2014, s. 44.
         
            (*1)  Ústavné požiadavky boli oznámené.